hu pl hu hu hu hu hu hu sv hu et hu hu hu hu hu hu hu hu hu hu hu en pt hu hu hu pl hu hu en hu hu en en hu en hu sv en hu en hu fr en hu en hu de en hu en hu hu en hu id et hu hu hu en hu en hu en hu hu hu hu hu hu en hu fr fr hu hu en hu nl hu hu hu hu hu ceb en hu id hu fr et fr hu hu hu hu hu en hu nb hu hu hu hu et hu hu hu es hu hu hu sk hu hu hu hu hu hu hu hu hu de hu hu hu hu
2919 m - Olümposz - Eupolisz.hu
Rólunk Rólatok A csapat Állás Elérhetőség Partnereink
Útjainkról Szállás Túranehézségek Kedvezmény Változtatások
Őszi csúcstúra az Istenek lakhelyére és csobbanás az Égei-tengerben
A mindenkori határátlépési információkról a konzuli szolgálat oldala ad aktuális és részletes tájékoztatást. Mindenki maga felelős azért, hogy azoknak a személyi feltételeknek megfeleljen, amik az utazáshoz szükségesek!
Ősz közepén Görögország legmagasabb hegyére, a legendákkal övezett Olümposz 2900 méter fölé magasodó csúcsára indulunk. Az Istenek lakhelyére való feljutás egy igazi kihívást jelentő túra, csodálatos természeti látnivalókkal, hangulatos menedékházzal és a csúcsról elénk táruló elképesztő kilátással. Júniusi utunk kiegészítéseként természetesen megfürdünk majd az Égei- tenger kellemes vizében, kipróbálunk remek görög fogásokat és italokat, hogy a hosszú hétvége alatt minél jobban megismerjük Görögország ezen szegletét.
Sajnos nincs több helyünk, de vezetünk várólistát!
A Balkán csúcsai az Eupolisszal! Európa egyik legismeretlenebb, ám annál több vadregényes hegységet rejtő vidékére, a Balkánra hívunk titeket. Bár több túránk már eddig is érintette a Balkán-félsziget országainak bizonyos csúcsait, ám ezúttal nem elégszünk meg ennyivel, és a 11 érintett ország 10 legmagasabb csúcsát célozzuk meg. A 4-5 napos utazások célja nemcsak a konkrét csúcsok meghódítása, hanem a csodálatos hegyvidékek, adott esetben a nemzeti parkok még alaposabb megismerése, így a csúcstúrák mellett egyéb kirándulásokra, és egy rövid kulturális, valamint gasztronómiai ízelítőre is számíthattok a túrák során. A nemzeti konfliktusok, etnikai villongások által egykoron megtépázott balkáni országok, illetve a mai napig titokzatos, rejtélyes, sokszor nehezen megközelíthető hegyvidékek alapos bejárására talán egy egész élet is kevés. Ám ha velünk tartasz a Balkán csúcsaira, akkor felejthetetlen élményekben és igazi, nagybetűs kalandokban lesz részed, melyeket még sokáig fogsz emlegetni.
1. Muszala - 2925 m (Bulgária)
2. Olümposz - 2919 m (Görögország)
3. Triglav - 2864 m (Szlovénia)
4. Korab - 2764 m (Albánia és Észak-Macedónia)
5. Gjeravica - 2656 m (Koszovó)
6. Moldoveanu - 2544 m (Románia)
7. Zla-Kolata - 2534 m (Montenegró)
8. Maglić - 2386 m (Bosznia-Hercegovina)
9. Midžor - 2169 m (Szerbia)
10. Dinara - 1831 m (Horvátország)
Szaloniki, Dion, Orlias-vízesés, Leptokarya
A mai napon Görögország második legnagyobb városába, Szalonikibe utazunk, ahol a nemzetközi repülőtéren indul programunk. Innen bérelt buszokkal megyünk tovább az ókori Macedónok egykori szent, vallási központjának számító városába, Dionba. A település határában lerakjuk a kisbuszokat és gyalog indulunk a szűkebb környék természeti látványosságának, az Orlias-vízesésnek a felkeresésére. Miután kigyönyörködtük magunkat a szállásunk felé vesszük az irányt, és az Égei-tenger, Mount Olympus találkozási pontjánál épült, kellemes hangulatú üdülővárosba, Leptokaryaba utazunk. Ha marad időnk, még a vacsora előtt megmártózhatunk az Égei-tenger ebben az időszakban igen kellemes vizében. Szállás: apartman. Túratáv: 3,6 km, szint: 150 m fel/le, menetidő: 1-2 óra.
Leptokarya, Enipeas-kanyon, Szent Dionüszosz kolostor, Petrostrouga-menedékház (1940 m)
Reggel időben felkelünk, reggelizünk, majd a kisbuszokkal nekivágunk az Olümposz aszfaltozott szerpentinjeinek. Első megállónk az Enipeas-kanyonban lévő Szent Dionüszosz kolostor lesz, ahol felfedezzük a XVI. században alapított kolostor körüli vízeséseket, majd a Priónia ház felé gurulunk. Itt a parkolóba hagyjuk a kisbuszokat, és nekiveselkedünk a Petrostrouga- menedékházhoz vezető túraútvonalnak. Több pihenőt is beiktatva koptatjuk majd a bakancsainkat gyönyörű erdei ősvényeken, vagy éppen a sziklás kilátókon, amelyekről tiszta időben szemet gyönyörködtető kilátás nyílik az előttünk elterülő Enipeas-kanyonra. Közel ezer métert emelkedünk, amire elérjük az 1940 méter magasságban épült Petrostruga házat, ahol két éjszakát fogunk eltölteni. A szálláshelyünkön megvacsorázunk, és időben nyugovóra térünk, mert másnap korán indulunk az Olümposz csúcsára. Szállás: menedékház, ellátás: reggeli a tengerparti étteremben, a menedékházban: vacsora. Táv: 6 km, szint: 900 m fel, menetidő: 4-6 óra.
Petrostrouga-menedékház (1940 m), Múzsák-fennsíkja, Mytikas-csúcs, (2919 m), Petrostrouga-menedékház
Hosszú és nehéz napnak nézünk elébe. Korai kelést követően elfogyasztjuk a reggelit és útnak indulunk, hogy felmásszunk az „Istenek hegyének" legmagasabb pontjára: a 2919 m magas Mytikas csúcsára. A felesleges holmikat a menedékházban hagyva „egynapos túrazsákkal” a hátunkon kezdjük a menetelést. Túránk elején könnyebb, sétálós terepen haladunk a „ Múzsák-fennsíkja” irányába, amelyet körülbelül 3 óra tartós túrázással érünk el. Innen fél óra emelkedés még, amíg elérünk a csúcsnapunk legizgalmasabb szakaszának a kezdetéhez: a „beszálláshoz”. Sisakjainkkal a fejünkön nekilátunk az előttünk emelkedő, jó 200 méter „hosszú" fal leküzdéséhez. A mászás során nagyon körültekintően mozgunk, és használni kell a kezünket is, miközben felfelé mászunk a meredek sziklafalon. Ez a szakasz leginkább a magas-tátrai Vöröstorony-hágó leküzdéséhez, vagy a Triglav csúcsmászásához hasonlít, amely után tiszta időben fenséges panoráma kínálkozik Görögország legmagasabb csúcsáról, az „Istenek hegyéről", az Olümposzról. A csúcscsoki elfogyasztása és a fényképek elkészítését követően visszaereszkedünk a Petrostrouga menedékházhoz, ahol néhány helyi sör mellett beszéljük át a mászás nyújtotta élményeket. Szállás: menedékház, ellátás: a menedékházban reggeli, és vacsora. Valamint kapunk csomagolt ebédet is. Táv: 7 km fel és 7 km le, szint: 940 m fel, 940 m le, menetidő: 8-11 óra.
Petrostrouga menedékház, Leptokarya, Szaloniki, Budapest
A reggelink elfogyasztását követően az általunk már ismert úton visszaereszkedünk az Enipeas-kanyon völgytalpánál hagyott kisbuszainkhoz és Leptokaryába utazunk. A kellemes hangulatú városnál még csobbanhatunk egyet az Égei-tenger vizében, ebédelhetünk egy jót „Zorbasnál” vagy lefürödhetünk az első napi szállásunkon, mielőtt még hazaindulnánk Budapestre. Táv: 6 km, szint: 900 m le, menetidő: 4-5 óra. Ellátás: reggeli.
Az oldalon látható képeket Radics Tamás készítette.
Törökország: Kappadókia és Lükia
Svéd Lappföld, Norvégia (Lofoten): aurora borealis
Elfelejtett jelszó | Regisztráció
Úttípus Dátum Időtartam Nehézség Földrész Ár Szabad helyek Busz / Repűlő
Izland: aurora borealis (5 nap)
Izland: aurora borealis (szilveszter)
Kanári-szigetek: Gran Canaria, Lanzarote
Svéd Lappföld, Norvégia (Lofoten): aurora borealis
Tanzánia szafari: Ngorongoro-kráter, Zanzibár
Törökország: Kappadókia és Lükia
Everest alaptábor trekking, Kala Pattar (Nepál)
2919 m - Olümposz
4167 m - Toubkal (Marokkó)
4566 m - Mount Meru (Tanzánia)
5895 m - Kilimandzsáró (v7s) (Machame-ösvény)
6893 m - Ojos del Salado (v7s)
8200 Veszprém, Szeglethy u. 1.
Telefon: 0036 88 871728
Telefon: 0036 20 3190881 | E-mail: info@eupolisz.hu
Adószám: 12600229-2-19 | Engedélyszám: U-000463
Bankszámlaszám: OTP : 11702036-20703451
Utazási szerződés Jogi nyilatkozat Engedélyünk